CELEX: 52005PC0066
Language: fi
Date: 2005-03-01
Title: Ehdotus neuvoston asetus tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta

Tärkeä oikeudellinen huomautus

|

52005PC0066

Ehdotus neuvoston asetus tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta  /* KOM/2005/0066 lopull. */  

	Bryssel 01.03.2005KOM(2005)66 lopullinenEhdotusNEUVOSTON ASETUStietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta(komission esittämä)PERUSTELUTYhteisön passitusjärjestelmä on tietokoneistettu yhteisön tullitoimintaa koskevan toimintaohjelman hyväksymisestä (”Tulli 2000”) 19 päivänä joulukuuta 1996 tehdyn Euroopan parlamentin ja neuvoston päätöksen N:o 210/97/EY[1] mukaisesti. Tietokoneavusteinen järjestelmä on ollut täysipainoisesti käytössä jäsenvaltioissa 1 päivästä heinäkuuta 2003 ja se on todettu luotettavaksi ja tyydyttäväksi sekä tullihallintojen että talouden toimijoiden kannalta.Näissä olosuhteissa ei enää ole taloudellisesti perusteltua sallia, että muodollisuudet suoritetaan kirjallisilla passitusilmoituksilla, lukuun ottamatta poikkeustapauksia, kuten sitä, että tietokonejärjestelmät eivät ole (tullin tai toimijoiden) käytettävissä, tai kun matkustajat esittävät tavaroita passitettaviksi.Koska eräiden jäsenvaltioiden on vielä saatettava päätökseen tarvittavien välineiden ja yhteyksien kehittäminen ja käyttöönotto, jotta kaikki talouden toimijat voidaan yhdistää tietokoneavusteiseen passitusjärjestelmään, olisi vahvistettava siirtymäaika, jolloin passitusilmoituksia voidaan tehdä kirjallisesti.Yhteisön tullikoodeksin soveltamista koskevista säännöksistä annetu asetus (ETY) N:o 2454/93[2] olisi näin ollen muutettava vastaavasti. [Tämä on liitteenä olevan komission asetusluonnoksen tarkoitus.]Koska tullikoodeksikomitea ei ole antanut lausuntoa komission esittämästä asetusluonnoksesta, tarvittavien toimenpiteiden toteuttaminen kuuluu neuvostolle 28 päivänä kesäkuuta 1999 tehdyn neuvoston päätöksen 1999/468/EY mukaisesti. Tämä on neuvoston asetusluonnoksen tarkoitus.EhdotusNEUVOSTON ASETUStietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92[3] ja erityisesti sen 247 artiklan,ottaa huomioon komission ehdotuksen,sekä katsoo seuraavaa:(1) Yhteisön passitusjärjestelmä on tietokoneistettu yhteisön tullitoimintaa koskevan toimintaohjelman hyväksymisestä (”Tulli 2000”) 19 päivänä joulukuuta 1996 tehdyn Euroopan parlamentin ja neuvoston päätöksen N:o 210/97/EY[4] mukaisesti. Tietokoneavusteinen järjestelmä on ollut täysipainoisesti käytössä jäsenvaltioissa 1 päivästä heinäkuuta 2003 ja se on todettu luotettavaksi ja tyydyttäväksi sekä tullihallintojen että talouden toimijoiden kannalta.(2) Näissä olosuhteissa ei enää ole taloudellisesti perusteltua sallia, että muodollisuudet suoritetaan kirjallisilla passitusilmoituksilla, jolloin tulliviranomaiset joutuvat tallentamaan ilmoituksen tiedot tietokoneavusteiseen järjestelmään käsin. Kaikki passitusilmoitukset olisi tämän vuoksi yleensä tehtävä tietokoneavusteisin menetelmin.(3) Kirjalliset passitusilmoitukset olisi sallittava ainoastaan poikkeustapauksissa, jos tullin tietokoneavusteinen passitusjärjestelmä tai toimijan sovellus ei toimi, jotta talouden toimijat voisivat edelleen suorittaa passitustapahtumia.(4) Jotta matkustajat voisivat suorittaa passitustapahtumia, tulliviranomaisten olisi sallittava passitusilmoitusten tekeminen kirjallisesti, jos matkustajat eivät voi suoraan päästä käyttämään tietokoneavusteista passitusjärjestelmää.(5) Koska eräiden jäsenvaltioiden on vielä kehitettävä ja otettava käyttöön tarvittavia välineitä ja yhteyksiä, jotta kaikki talouden toimijat voidaan yhdistää tietokoneavusteiseen passitusjärjestelmään, olisi vahvistettava siirtymäaika, jolloin passitusilmoituksia voidaan tehdä kirjallisesti.(6) Lukuun ottamatta tapauksia, joissa tullin tietokoneavusteinen passitusjärjestelmä tai passituksesta vastaavan sovellus ei toimi, kirjallisia passitusilmoituksia hyväksyvien tulliviranomaisten olisi varmistettava, että passitustiedot toimitetaan tulliviranomaisten välillä tietotekniikkaa ja tietokoneverkkoja käyttäen.(7) Sen vuoksi komission asetus (EY) N:o 2454/93[5] olisi muutettava vastaavasti.(8) Koska tullikoodeksikomitea ei ole antanut lausuntoa komission esittämästä asetusluonnoksesta, tarvittavien toimenpiteiden toteuttaminen kuuluu neuvostolle,ON ANTANUT TÄMÄN ASETUKSEN:1 artiklaMuutetaan asetus (ETY) N:o 2454/93 seuraavasti:1. Korvataan 353 artikla seuraavasti:”1. Passitusilmoituksen on oltava liitteessä 37 A esitetyn rakenteen ja siinä esitettyjen tietojen mukainen, ja se on tehtävä lähtötoimipaikkaan tietokoneavusteisin menetelmin.2. Tulliviranomaisten on hyväksyttävä liitteessä 31 esitetyn mallin mukaiselle lomakkeelle tulliviranomaisten keskenään sopiman menettelyn mukaisesti tehty passitusilmoitus seuraavissa tapauksissa:a) tulliviranomaisten tietokoneavusteinen passitusjärjestelmä ei toimi;b) passituksesta vastaavan sovellus ei toimi.3. Tulliviranomaisten on vahvistettava 2 kohdan b alakohdassa tarkoitettu toimintahäiriö.4. Kun tavaroita kuljettavat matkustajat, jotka eivät voi suoraan päästä käyttämään tullin tietokoneavusteista passitusjärjestelmää ja joilla ei näin ollen ole mahdollisuutta tehdä passitusilmoitusta tietokoneavusteisin menetelmin lähtötoimipaikkaan, tulliviranomaisten on sallittava matkustajan tehdä liitteessä 31 esitetyn mallin mukaiselle lomakkeelle tehty passitusilmoitus.Tällöin tulliviranomaisten on varmistettava, että passitustiedot toimitetaan tulliviranomaisten välillä tietotekniikkaa ja tietokoneverkkoja käyttäen.”.2. Poistetaan 354 artikla.2 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .Sitä sovelletaan 1 päivästä heinäkuuta 2005.Tulliviranomaiset voivat kuitenkin edelleen hyväksyä kirjallisia passitusilmoituksia enintään 31 päivään joulukuuta 2005.Jos tulliviranomaiset päättävät hyväksyä kirjallisia passitusilmoituksia 1 päivän heinäkuuta 2005 jälkeen, päätöksestä on ilmoitettava komissiolle kirjallisesti ennen 1 päivää heinäkuuta 2005. Tällöin kyseisten jäsenvaltioiden tulliviranomaisten on varmistettava, että passitustiedot toimitetaan tulliviranomaisten välillä tietotekniikkaa ja tietokoneverkkoja käyttäen.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja 

[1] EYVL L 33, 4.2.1997, s. 24, päätös sellaisena kuin se on muutettuna Euroopan parlamentin ja neuvoston päätöksellä N:o 105/2000/EY (EYVL L 13, 19.1.2000, s. 1).

[2] EYVL L 253, 11.10.1993, p. 1, asetus sellaisena kuin se on viimeksi muutettuna asetuksella (EY) N:o 2286/2003 (EUVL L 343, 31.12.2003, s. 1).

[3] EYVL L 302, 19.10.1992, s. 1, asetus sellaisena kuin se on viimeksi muutettuna vuonna 2003 tehdyllä liittymisasiakirjalla.

[4] EYVL L 33, 4.2.1997, s. 24, päätös sellaisena kuin se on muutettuna Euroopan parlamentin ja neuvoston päätöksellä N:o 105/2000/EY (EYVL L 13, 19.1.2000, s. 1).

[5] EYVL L 253, 11.10.1993, p. 1, asetus sellaisena kuin se on viimeksi muutettuna asetuksella (EY) N:o 2286/2003 (EUVL L 343, 31.12.2003, s. 1).